સામગ્રી: પશ્ચિમ બંગાળના મુખ્ય મંત્રી મમતા બેનરજી હાલ હૉસ્પિટલમાં સારવાર લઈ રહ્યાં છે

પૂર્વ મેદિનીપુરના જિલ્લા અધિકારી અને પોલીસ અધિક્ષકે જ્યાં કથિત રીતે અજ્ઞાત લોકોએ એમને ધક્કો આપ્યો એ નંદીગ્રામના બિરુલિયા બજારની મુલાકાત લીધી છે.

મમતા બેનરજીએ હૉસ્પિટલમાંથી નિવેદન બહાર પાડ્યું છે. આ નિવેદનમાં એમણે લોકોને શાંતિ જાળવી રાખવાની અપીલ કરી છે.

સમાચાર સંસ્થા એએનઆઈએ મમતા બેનરજીનાં હવાલાથી લખ્યું છે કે, "મને હાથ, પગ અને લિંગામેંટમાં ઈજા થઈ છે. જ્યારે મને ધક્કો મારવામાં આવ્યો ત્યારે હું કારની પાસે ઊભી હતી. હું જલદી જ કોલકાતા માટે રવાના થઈશ." 

આ દરમિયાન તૃણમૂલ કૉંગ્રેસે પોતાના નેતા પર હુમલાને કારણે ગુરુવારે થનારો ઘોષણાપત્રની જાહેરાતનો કાર્યક્રમ મુલતવી કરી દીધો છે.

ગુરુવારે પાર્ટીના પ્રતિનિધિઓએ ચૂંટણીપંચના અધિકારીઓની મુલાકાત લીધી અને આ કથિત હુમલા બાબતે પોતાની ફરિયાદ નોંધાવી છે. સાંસદ ડેરેક ઓ'બ્રાયન રજૂ કરી તથા મમતા બેનરજીની સરકારમાં બે મંત્રીઓ ચંદ્રિમા ભટ્ટાચાર્ય અને પાર્થ ચેટરજીએ ચૂંટણીપંચ પાસે ઘટનાની તપાસ કરવાની માગ કરી છે.

ગુજરાત અને ગોધરા

ડેરેક ઓ'બ્રાયને કહ્યું કે "આ જઘન્ય ઘટના માટે જવાબદાર લોકો સામે કેસ થવો જોઈએ. આ ઘટના બન્યાની 30 મિનિટમાં જ લોકોએ ખૂબ ખરાબ નિવેદનો આપ્યાં છે, અમે એ નિવેદનોની નિંદા કરીએ છીએ. ડૉક્ટરો સાથે વાત કરો અને જુઓ કે આખરે શું થયું છે."

ડેરેક ઓ'બ્રાયનના હવાલાથી એએનઆઈ લખે છે કે, "9 માર્ચે ચૂંટણીપંચે ડીજીપીને બદલ્યા, 10 માર્ચે એક ભાજપ નેતાએ સોશિયલ મીડિયામાં પોસ્ટ કરી-'તમે સમજી જશો કે સાંજે 5 વાગ્યા પછી શું થવાનું છે' અને કાલે છ વાગે નંદીગ્રામમાં મમતા દીદી સાથે આ દુર્ઘટના બની. અમે આની નિંદા કરીએ છીએ અને ઇચ્છીએ છીએ કે સત્ય સામે આવે."

પાર્થ ચેટરજીએ કહ્યું, "ચૂંટણીપંચે મમતા બેનરજી પર થયેલા હુમલાની જવાબદારી લેવી પડશે. એ ભાજપના આદેશ પર કામ કરી રહ્યું છે."

મમતા બેનરજી પર થયેલા કથિત હુમલાને લઈને અનેક નિવેદનો આવી રહ્યાં છે એમાં ગુજરાતનો પણ ઉલ્લેખ થઈ રહ્યો છે.

તૃણમૂલ નેતા મદન મિત્રાએ મમતા બેનરજી પર થયેલા હુમલાને વખોડતાં ગુજરાત અને ગોધરાનો ઉલ્લેખ કર્યો.

સમાચાર સંસ્થા એએનઆઈ મદન મિત્રાના હવાલાથી લખે છે કે, "આ ઘટનાને 'ચડ્ડી'માં ટ્રેનિંગ લેનારા ખાસ તાલીમબદ્ધ લોકોએ અંજામ આપ્યો છે. જો આ પ્રકારની ઘટના બીજે ક્યાંય બની હોત, કહો કે ગુજરાતમાં બની હોત બીજું ગોધરા સર્જાયું હોત. આ હત્યાની કોશિશનો કેસ છે."

સમાચાર સંસ્થા...\nઅગાઉની સામગ્રીનો સારાંશ નીચે મુજબ કરી શકાય છે:
પશ્ચિમ બંગાળનાં મુખ્ય મંત્રી મમતા બેનરજીની સારવાર કરી રહેલા ડૉક્ટરોનું કહેવું છે કે તેમના ડાબા પગ અને પગની ઘૂંટીમાં ગંભીર ઈજા થઈ છે. જ્યારે જમણા ખભા, હાથ અને ડોક પર પણ ઈજા પહોંચી છે.